Il disc dal mais: Stern + Frei

Da David Spinnler

Stern und Frei. Tja, tgi ha gia udì insatge da quels? Nagin! Ma ussa è qua la schibetta "Stern + Frei" - e quella stuain nus tadlar! Geabain. Stern und Frei quai èn dus musicists or da la scena svizra: Adrian Stern è musicist da studio e lavura per glieud sco Michael von der Heide, per Kisha e per Hendrix-Cousins. Roland Frei è producent da musica - el lavura en studios da musica cun bands sco Subzonic, Lockstoff e Hendrix-Cousins. Stern und Frei - musica electronica musica ch'i na dess betg senza computers. Elements dals onns 20 vegnan magari preschentads en ina nova glisch. Ma Stern und Frei traguttan era tut quai che plascha da las paradas da hits actualas. Tip spezial: la chanzun "Ready for Judgement" - in toc che cuzza bunamain 9 minutas, cun ina melodia engulada dad insanua. Nus pudessan far ina concurrenza: danunder han els engulà la melodia? - Ella va uschia: la-la-la-I get ready for judgement-la la la... Insatgi avess jau bunamain emblidà: quella dunna che chanta en in u l'auter toc quai è Gaby Krapf, per tgi che quai interessa.

Disc: Stern + Frei, Jaboo Records (Warner Switzerland)

La redacziun dal Battaporta preschenta mintga mais ina schibetta. Grazia fitgun als schurnis cun ureglias grondas!